recursal/SuperWikiNEXT-32B huggingface dataset:
18. sajandist pärinev Myanmaris kasutatud kolmhark

|  |  |
| --- | --- |
|  |  *See artikkel räägib torkerelvast; põllutööriista kohta vaata hang; kalapüügivahendi kohta vaata ahing* |

---

**Kolmhargiks** nimetatakse kolmeharalist oda.

Kasutus
-------

### Vana-Roomas

4. sajandist eKr pärit mosaiik, mis kujutab kolmhargi ja võrguga retiariust võitlemas secutoriga
Vana-Roomas kuulus kolmhark lisaks võrgule ja pistodale kergegladiaatori retiariuse (retiaari) relvastuse hulka. Relva kolm haru olid ca 10 cm pikad ning olid kidadeta, et hoida hargiharusid takerdumast võitluse käigus võrku või vastasesse. Vahel oli keskmine haru kaks korda pikem. Kolmhark oli suure ulatusega torkerelv haavade löömiseks või vastase tasakaalust väljaviimiseks. Hargi vart kasutati ka võitluskepina.

Retiariuse vastaseks määrati tavaliselt secutor, raskegladiaator, kes kandis nähtavust piiravat kiivrit. Kolmhargiga kiireid torkeid ja petteliigutusi tegeva retiariuse eesmärgiks oli vastase tähelepanu hajutamine, et talle edukalt võrk peale heita.

Viited
------

1. ↑  "Rooma areenivõitleja käsiraamat", Tallinn, AS Äripäev, 2017 lk 97-98.

Kirjandus
---------

* Philip Matyszak. Rooma areenivõitleja käsiraamat. Tallinn, AS Äripäev, 2017

Välislingid
-----------

* Kolmhark – pildid, videod ja helifailid Wikimedia Commonsis
Asend Massachusettsi osariigis
Bristoli maakonna kohtumaja Tauntonis
**Bristoli maakond** (*Bristol County*) on maakond USA-s Massachusettsi osariigis. Geograafilised koordinaadid on 41°75' N, 71°09' W.

Maakonna halduskeskus on Taunton ja suurim linn New Bedford.

Maakonna pindala on 1790 km², millest 350 km² moodustab veepindala.

Elanike arv oli 2010. aasta rahvaloenduse järgi 548 285. Aastal 2000 oli elanike arv 534 678.

Naabermaakonnad
---------------

* Norfolki maakond (põhjas)
* Plymouthi maakond (idas)
* Newporti maakond (edelas)
* Bristoli maakond (Rhode Island) (läänes)
* Providence'i maakond (loodes)

Ajalugu
-------

Bristoli maakond moodustati 2. juunil 1685 Plymouthi maakonna osast. Maakond on nime saanud Rhode Islandis asuva Bristoli linna järgi.

Kaitsealad
----------

* Freetown-Fall River State Forest

Välislingid
-----------

* Bristoli maakonna koduleht (*inglise keeles*)

|  | Providence'i maakond | Norfolki maakond |  |  |
| Bristoli maakond (Rhode Island) |  | Plymouthi maakond |
| 

|  |  |  |
| --- | --- | --- |
| Lääs |   **Bristoli maakond**   | Ida |

 |
|  |
| Newporti maakond |  |  |

| * v
* r
Massachusettsi maakonnad |
| --- |
| 
Barnstable **·** Berkshire **·** Bristol **·** Dukes **·** Essex **·** Franklin **·** Hampden **·** Hampshire **·** Middlesex **·** Nantucket **·** Norfolk **·** Plymouth **·** Suffolk **·** Worcester |  |
Lõhenemisjäljed rodoniidil
**Lõhenevus** on kristallstruktuuri omavate ainete omadus mehaaniliselt jaguneda väiksemaiks osadeks (lõheneda) mööda kindlasuunalisi tasapindu.

See, kuidas mineraal lõheneb, sõltub tema kristallstruktuuri ehitusest. Näiteks vilkude kristallstruktuuri ehitus meenutab üliõhukesi üksteise peale asetatud lehti. Lehe sees on tugevamad keemilised sidemed kui lehtede vahel. Seetõttu on vilkudele omane ühesuunaline ülitäiuslik lõhenevus. Kaltsiidis (CaCO3) on aga kaltsiumi, süsiniku ja hapniku aatomeist moodustatud ühikrakk (väikseim vastavat kristalli esindav osa) romboeedrikujuline, mistõttu lõhenebki kaltsiidi kristall purunemisel väiksemateks romboeedriteks (enamasti pole küll tegemist täiusliku romboeedri, vaid paljude sama orientatsiooniga romboeedrite kogumiga). Kvartsi (SiO2) kristallstruktuuris esinevad aga vaid tugevad kovalentsed sidemed, mistõttu pole tal eelistatud lõhenevussuunda. Seetõttu ei teki kvartsi kristalli mehaanilisel purustamisel tasapinnalisi lõhenevusjälgi, vaid niinimetatud karplik murre ehk sile, läikiv ja kõverjooneline murdepind.

Lõhenevuspinnad ei ole samaväärsed kristalli tahkudega. Nii kaltsiit kui ka kvarts esinevad tihti hästi väljakujunenud morfoloogiaga kristallidena, mis ei sarnane kuidagi vastava mineraali lõhenevuspindadega.
Briti Hongkongi lipp aastatel 1959–1997
**Briti Hongkong** oli koloonia ja Suurbritannia meretagune ala aastatel 1841–1997, välja arvatud peale lühikest perioodi Jaapani okupatsiooni ajal aastatel 1941–1945. Koloniaalaeg algas Hongkongi saare okupeerimisega 1841. aastal Esimese oopiumisõja ajal. Pärast sõda andis Qingi dünastia saare 1842. aastal üle ja 1843. aastaks oli see kroonikolooniaks. Koloonia laienes pärast teist oopiumisõda 1860. aastal Kowlooni poolsaarele ja laiendati seda veelgi, kui Suurbritannia sai 99-aastase rendilepingu Uute Territooriumide üle 1888. aastal.

Ehkki Hongkongi saar ja Kowloon loovutati püsivalt, moodustas renditud pind 92 protsenti kogu territooriumist ja Suurbritannia leidis, et praeguse üksiku koloonia jagamiseks pole mõistlikku viisi, samas kui Hiina Kommunistlik Partei ei kavatse rendilepingut pikendada ega lubada Suurbritannia administratsiooni pärast seda. Suurbritannia nõustus lõpuks kogu koloonia Hiinale üle andma pärast selle rendilepingu lõppemist 1997. aastal pärast garantiide saamist oma süsteemide, vabaduste ja eluviisi säilitamiseks vähemalt 50 aastaks.
Sam Johnstone (2012)
**Samuel Luke Johnstone** (sündinud 25. märtsil 1993 Prestonis) on Inglismaa jalgpallur, kes mängib väravavahina Inglismaa kõrgliigaklubis Crystal Palace ja Inglismaa jalgpallikoondises.

Ta alustas klubikarjääri Manchester Unitedis, kuid klubi põhimeeskonnas tal debüüti teha ei õnnestunud. Aastatel 2011–2018 oli ta Manchester Unitedist laenul teistes Inglismaa klubides. Hooajal 2011–12 debüteeris ta Inglismaa tugevuselt kolmanda liiga klubis Scunthorpe United. Seejärel oli ta laenul Walsallis (2013), Yeovil Townis (2013), Doncaster Rovers (2014), Preston North Endis (2015) ja Aston Villas (2017–2018).

2018. aasta juulis sõlmis ta lepingu West Bromwich Albioniga ning oli alates hooajast 2018–19 neli hooaega klubi esiväravavaht.

2022. aasta juunis siirdus ta Crystal Palace'i.

2010. aastal tuli Johnstone Inglismaa kuni 17-aastaste koondisega Euroopa omavanuste meistriks. Inglismaa jalgpallikoondises tegi ta debüüdi 6. juunil 2021 sõprusmängus Rumeenia vastu. Ta kuulus Inglismaa koondisse 2021. aasta Euroopa meistrivõistlustel.

Viited
------

1. ↑  "Sam Johnstone: Crystal Palace to sign West Bromwich Albion and England goalkeeper". *BBC Sport*. 21. juuni 2022. Vaadatud 21. juunil 2022.

| * v
* r
Inglismaa koondis  –  UEFA Euro 2020 |
| --- |
| 

* 1 Pickford
* 2 Walker
* 3 Shaw
* 4 Rice
* 5 Stones
* 6 Maguire
* 7 Grealish
* 8 J. Henderson
* 9 Kane (c)
* 10 Sterling
* 11 Rashford
* 12 Trippier
* 13 D. Henderson
* 14 Phillips
* 15 Mings
* 16 Coady
* 17 Sancho
* 18 Calvert-Lewin
* 19 Mount
* 20 Foden
* 21 Chilwell
* 22 White
* 23 Johnstone
* 24 James
* 25 Saka
* 26 Bellingham
* Treener: Southgate

 | Inglismaa |
**Messier 77** (ka **M77** ja **NGC 1068**) on spiraalgalaktika, mis asub Vaala tähtkujus.

Galaktika avastas 29. oktoobril 1780 Prantsuse astronoom Pierre Méchain, kes pidas seda udukoguks. Méchain teatas oma avastusest Charles Messierile, kes vaatles seda sama aasta 17. detsembril ja lisas selle oma kataloogi. Messier ja William Herschel pidasid seda täheparveks, kuid tänapäeval on teada, et see on galaktika.

Messier 77 asub Maast umbes 47 miljoni valgusaasta kaugusel ja selle diameeter on 170 000 valgusaastat. Galaktika tähesuurus on 9,6 ja see sisaldab üle 300 miljardi tähe. M77 on aktiivne keskosa, mille nähtava valguse lainealas vaatlemist takistavad gaasid ja tolm. Keskosa on uurinud mitmed teadusrajatised, sealhulgas VLBA, Very Large Array, ALMA ning Väga Suur Teleskoop. See on üks enim uuritud galaktikaid.

Viited
------

1. ↑  "Messier 77". *Messier SEDS*. Vaadatud 29. juuni 2019.
2. ↑  "Messier 77 – the Cetus A Barred Spiral Galaxy". *Universe Today*. Vaadatud 29. juuni 2019.
3. ↑  "Messier 77". *NASA*. Vaadatud 29. juuni 2019.
4. ↑  "ALMA Finds Cosmic Fountain at Center of Messier 77". *Sci News*. Vaadatud 29. juuni 2019.
5. ↑  "Dazzling Spiral with an Active Heart". *European Southern Observatory*. Vaadatud 29. juuni 2019.
6. ↑  "Hubble observes the hidden depths of Messier 77". *ESA Hubble Site*. Vaadatud 29. juuni 2019.
**Lõgisti** ehk **kõristi** on mõnede madude saba tipus, osaliselt üksteise peal paiknevatest nahast (soomustest) kellukestest ehk nahkrõngastest kestamiste käigus tekkiv moodustis.

Lõgisti on lõgismadulaste maoperekondadel lõgismadu (*Crotalus*) ja kääbuslõgismadu (*Sistrurus*). 

Lõgisti nahkrõngaste arv oleneb mao vanusest, kuid nahkrõngaste arv ei ole piisav mao vanuse määramisel, kuna maod vigastavad tihti oma lõgistit. 

Saba väristamisel tekitavad need nahkrõngad lõgisevat heli. 

Varem pidasid teatud autorid lõgistit mürgielundiks, mis kujutas teistele organismidele suuremat ohtu kui mürgihambad. 

Varem arvati, et lõgisti signaliseerib paaritumiseks valmisolekut või on lõgisti tekitatav heli madude omavaheline suhtlusvahend. Tänapäeva teadlased on arvamisel, et maod on peaaegu kurdid, seega toimib lõgisti kas kaitse- või hoiatusvahendina. 

* 1578 – lõgisti esmakirjeldajaks kirjalikes allikates peetakse Magalhães Gândavot.

Vaata ka
--------

* Mao soomused

Viited
------

1. ↑  Loomade elu 5:327.

Välislingid
-----------

* Laurence Monroe Klauber, *Rattlesnakes: Their Habits, Life Histories, and Influence on Mankind*, Volume 1, pp 249 - 322, 2nd ed, 1972, University of California Press, Google'i raamat veebiversioon (vaadatud 11.11.2013) (inglise keeles)
Messina väin (Itaalia)Messina väin
Asukoht Itaalias
**Messina väin** on väin, mis ühendab Türreeni ja Joonia merd ning eraldab Sitsiilia saart Apenniini poolsaarest.

Väina laius on 3500 meetrit ja sügavus 115 meetrit. Väina läänerannal on Messina linn ja idarannal Reggio di Calabria.

Väina veetase kõigub vähe, aga loodete faas tema otstes on vastupidine. Seetõttu on väinas tugevad hoovused ja veekeerised.

Itaalia valitsus on korduvalt kaalunud üle väina silla ehitamist, et nii ühendada Sitsiiliat mandriga. 1981. aastal asutati ka silla ehitamiseks riiklik firma Stretto di Messina S.p.A.

2006. aastal plaaniti ehitada ühekordne rippsild, sildega 3300 meetrit, sillal pidanuks olema neli sõidurada kahe hädaabirajaga (2+1 mõlemas suunas), kaherajaline rööbastee ja kaks rada jalakäijatele. Mandril pidanuks sild ühenduma Salerno-Reggio Calabria kiirteega (A2) ja planeeritud Napoli-Reggio Calabria raudteega ning Sitsiilias Messina-Catania (A18) ja Messina-Palermo (A20) kiirteedega. Kuid 12. oktoobril 2006 võttis Itaalia parlament vastu otsuse sillaehitusest loobuda, kuna sillaehitus olnuks liiga kallis ja äratasuvus oli küsitav, lisaks maavärinaoht ja oht, et sillast võivad kasu lõigata kuritegelikud organisatsioonid nagu Cosa Nostra ja Ndrangheta.

2008. aastal peale peaministriks valimist lubas Silvio Berlusconi sillaehituse taas algatada, kuid veebruaris 2013 katkestas selle peaminister Mario Monti valitsus finantsraskuste tõttu. 16. märtsil 2023 teatas Giorgia Meloni valitsus, et sillaehitus on plaanitud taasalustada.

Viited
------

1. ↑  ERR (17. jaanuar 2023). "Meloni valitsus tahab ehitada silla üle Messina väina". *ERR*. Vaadatud 10. aprillil 2023.
Johann Friedrich Struensee kujutatuna Jens Jueli õlimaalil 1771. aastast
Krahv **Johann Friedrich Struensee** (5. august 1737, Halle an der Saale, Preisi kuningriik – 28. aprill 1772, Kopenhaagen, Taani) oli saksa arst ja Taani poliitik.

Altonas arstina tegutsenud Struenseest sai uuendusmeelsete Taani aadlike toel vaimselt ebastabiilse Taani kuninga Christian VII ihuarst, hiljem ka Taani valitsuse minister. Lõpuks tõusis ta *de facto* regendi staatusse (20. märtsist 1771 kuni 16. jaanuarini 1772), kellena ta püüdis viia läbi ulatuslikke ühiskondlikke reforme valgustusideoloogia laadis (tsensuuri kaotamine, vaktsineerimise kohustuslikuks muutmine, piinamise kaotamine, aadli privileegide ja tasude piiramine, õukonna etiketireeglite tühistamine, hasartmängumaks, ülikoolide ja meditsiiniasutuste reform jpm).

Struensee armuafäär kuninganna Caroline Matildaga põhjustas skandaali, eriti pärast kuninganna tütre, printsess Louise Augusta sündi. See tugevdas konservatiivse opositsiooni positsioone ning andis neile võimaluse korraldada paleepööre, mille järel Struensee hukati.
Šakaliai linnamägi
**Daukšiai** (žemaidi *Daukšē*) on küla Leedus Skuodase rajoonis Skuodase vallas Erla jõe kaldal. Külla ulatuvad osaliselt Salantai regionaalpark ja Erla geomorfoloogiline kaitseala.

Küla on esmamainitud 1568. aastal. XVII–XIX sajandini kuulus see Salantai mõisale.

Aastal 1926 avati külas algkool, mis aastast 1990 tegutseb põhikoolina. Nõukogude perioodil oli küla kohaliku sovhoosi keskasulaks. Aastal 1953 avati selle kontorihoones raamatukogu. Aastast 2006 tegutseb külaselts. Külas on kaks kalmistut.

Muinsuskaitse all on osaliselt Šakaliai külla jääv linnamägi Erla jõe kaldal. Selle vall on ajast moonutatud ja seda piirab 0,2 meetri sügavune ja 3-5 meetri laiune vallikraav. Aastal 1978 viidi seal läbi arheoloogilisi uuringuid. Tegemist on aastal 1253 mainitud Seculmzeme või Zekulmzeme linnusega.

Ka on kaitse all külas asuv majapidamine aadressil Skuodo g. 13. Üksikobjektina on kaitse all selle maakividest vundamendiga laut, mille metallist uksehinged on säilinud algsel sepistatud kujul,  sealne ühekorruseline pööninguga ait, ja elumaja. See on tellistest vundamendiga ühekorruseline pööninguga hoone, millel on veranda ja mis esindab tüüpilist Žemaitija lääneosa rahvaarhitektuuri. Kompleksi kuulub ka votiivkabel puidust kurvastava neitsi Maarja kujutisega.

Elanikkond
----------

|  |  |
| --- | --- |
| * 469 (1902)
* 542 (1923)
* 566 (1959)
* 622 (1970)
* 563 (1979)
* 535 (1985)
 | * 604 (1989)
* 601 (2001)
* 652 (2003)
* 520 (2011)
* 375 (2021)
 |

Mälestusmärk Daukšiai metsavendadele

Viited
------

1. ↑  Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022.
2. ↑
3. ↑  Lietuvos valstybės istorijos archyvas, – F. 1292, ap. 1, b. 170
4. ↑   Paulius Vaniuchinas. *Salantų dvaras inventorių duomenimis. – Nuo Skilandžių iki Salantų…* 2012
5. ↑  Skuodo rajono savivaldybė
6. ↑  Daukšių, Šakalių piliakalnis
7. ↑  [ Daukšių k. etnoarchitektūrinė sodyba
8. ↑  Daukšių k. etnoarchitektūrinės sodybos tvartas
9. ↑  Daukšių k. etnoarchitektūrinės sodybos svirnas
10. ↑  Daukšių k. etnoarchitektūrinės sodybos namas
11. ↑  Daukšių k. etnoarchitektūrinės sodybos koplytėlė

Välislingid
-----------

* Küla portaalis vietoves.Lt

| * v
* r
Skuodase valla haldusjaotus |
| --- |
| 
Budriai **·**  Būdvietė **·**  Daukšiai **·**  Didieji Rūšupiai **·**  Didžioji Paluknė **·**  Guntinas **·**  Gurstiškė **·**  Kanyzelis **·**  Kernai **·**  Kubiliškė **·**  Kulai I **·**  Kulai II **·**  Ledžiai **·**  Luknės **·**  Mažieji Rūšupiai **·**  Mažoji Paluknė **·**  Narvydžiai **·**  Pakalniškiai **·**  Puodkaliai **·**  Skuodo Priemiestis **·**  Šakaliai **·**  Šekai **·**  Žalgiriai **·**  Trūbakiai **·**  Užluobė |
**Murmansk** (vene keeles *Мурманск*) on linn Venemaal, Murmanski oblasti keskus, Arktika suurim linn.
Linn asub Koola poolsaare põhjakaldal, polaarjoone taga.

Linn on asutatud 1916. aastal.

Tähtsus
-------

Murmansk oli NSV Liidu ja on tähtis Venemaa Föderatsiooni sõjasadam ning Venemaa sõjalaevastiku Põhjamere laevastiku ja tuumajäämurdjate baas.

Ajalugu
-------

Koola poolsaare alad olid ajaloolised saamide asualad. Keskajal laienes aladele Novgorodi vabariigi võim, hiljem liideti alad Moskva suurvürstiriigiga.
Venemaa keisririigis 1916–1917 kandis linn Romanovite dünastia auks nime **Romanov-Murmanil** (*Романов-на-Мурмане*). 

Esimene maailmasõja ajal toimetati Venemaa keisririigi Antanta-liitlaste poole Koola poolsaarele ja Murmanskisse üle miljoni tonni sõjavarustust keisririigi sõjaväele. Saksamaa keisririigi ja Nõukogude Venemaa vahel sõlmitud separaatrahulepingu sõlmimise ja rindejoone lähenemisel Petrogradile, 1918. aasta 6. märtsil maabusid Murmanskis lahingulaev "Glory"lt Suurbritannia sõjaväelased, kokkuleppel Nõukogude valitsusega linnas asuva varustuse kaitseks ning võimaliku saksa pealetungi eest. Alanud Vene kodusõjas kuulutas Murmanski Nõukogu 30. juunil end enesemääramisõiguse alusel iseseisvaks ja eraldunud Nõukogude Venemaast. Murmanski koalitsiooninõukogu toetas ka Suurbritannia, kelle toel moodustati piirkonnas Briti-Slaavi ja Prantsuse-Slaavi sõjaväeosad. 1918–1920 oli Murmansk okupeeritud lääneriikide poolt, kes toetasid Vene kodusõjas valgeid, Põhjarindel.

Demograafia
-----------

Elanike arv on viimastel aastatel kiiresti vähenenud peamiselt väljarände tõttu. Kui 1992. aastal elas linnas 468 300 inimest, siis 2018. aasta alguseks oli elanike arv langenud 295 374 peale.

Viited
------

1. ↑  ЧИСЛЕННОСТЬ НАСЕЛЕНИЯ РОССИЙСКОЙ ФЕДЕРАЦИИпо муниципальным образованиямна 1 января 2019 года, vaadatud 7.02.2020.

Välislingid
-----------

|  |  |
| --- | --- |
|  | Vikisõnastiku artikkel: **Murmansk** |

|  |  |
| --- | --- |
|  | Pildid, videod ja helifailid Commonsis: **Murmansk** |

* Murmanski koduleht
**Daugavpilsi Borissi ja Glebi katedraal** (läti keeles *Daugavpils Borisa un Gļeba pareizticīgo katedrāle*) on Läti Õigeusu Kiriku Daugavpilsi ja Rēzekne piiskopkonna katedraal Lätis Daugavpilsi linnas Jaunbūve linnaosas aadressil Tautas iela 2. Mahutavuselt (5000 inimest) on katedraal suurim kirik Lätis.

Kirikuhoone
-----------

Pseudovene stiilis hoone on projekteerinud arhitekt M. Pozarov. Kirikuhoone pikkus on 40, laius 20 meetrit ja kõrgus 16 meetrit (koos torniga 56 meetrit). Katedraali kaunistavad kolm torni, kullatud kupleid on kümme. Hoone katusel paikneb kellatorn nelja kellaga. Apsiid on hulknurkne.

Kirik on kolme lööviga, lööve eraldavad 14 sammast. Peaaltar on pühitsetud Borissile ja Glebile. Kirikus asub kolmekorruseline tammepuust ikonostaas, mille ikoonid on koopiad Viktor Vasnetsovi loodud ikonostaasist Kiievi Vladimiri katedraalis.

Katedraali sisevaade

Ajalugu
-------

Praeguse katedraali kohale rajas esimese õigeusu kiriku kindralkuberner Konstantin von Kaufmann. Aastal 1903 otsustati Polotski piiskopkonna valitsuses rajada selle asemele Daugavpilsi kindluse garnisonile uus kirik. Ehitustööd algasid 1904. aastal ja hoone valmis aastal 1905. Vana rauast kirikuhoone viidi Jersikasse. Hoone ehitust rahastas armee.

Kirik pühitseti 25. juunil 1905 (vana kalendri järgi 12. juunil). Ehkki Esimese maailmasõja ajal toimusid kirikus pidevalt palvused, algasid regulaarsed jumalateenistused alles aastal 1922, mil sealseks vaimulikuks oli preester Augusts Pētersons (hilisem Läti metropoliit Augustins (Pētersons)). Varem viisid kirikus jumalateenistusi läbi teiste koguduste preestrid; põhiliselt aga Daugavpilsi Aleksander Nevski kiriku vaimulik isa Odelski. Sõja ajal kannatada saanud kirikut remonditi korduvalt (aastail 1922–1923 taastati katus, aastail 1926–1927 vahetati see uue vastu, aastail 1930–1931 taastati aga kannatada saanud interjöör.

Vaade katedraalile apsiidipoolsest küljest
Aastal 1925 hakati kirikus kaks korda kuus pidama lätikeelseid jumalateenistusi. Aastal 1938 ordineeriti kirikus ametisse Läti Õigeusu Kiriku Jersika vikaarpiiskopkonna piiskop Aleksander. Piiskopi residentsiks sai sama kirik; sellest ajast peale oli Daugavpilsi Borissi ja Glebi kirik katedraal.

Pärast Teist maailmasõda laastasid kirikut kahel korral tulekahjud. Toonane kiriku eestseisja Nikolai (ametis aastail 1951–1984 juhtis kiriku taastamistöid; tema eestvedamisel istutati kiriku ümber ka puud.

Vahepeal katedraali staatuse kaotanud kirikust sai taas katedraal aastal 1989, mil avati taas Daugavpilsi vikaarpiiskopkond ja uueks Daugavpilsi piiskopiks sai Aleksandr (Kudrjašov).

Kirikut remonditi põhjalikult aastail 2004–2008. Remonditööde käigus kullati taas üle ka katedraali oma esialgse välimuse kaotanud kuplid.

Viited
------

1. ↑  Петровский, Юрий Даугавпилсский кафедральный собор Святых благоверных князей Бориса и Глеба отмечает свое 100-летие. «Наша газета» 2005 год, № 59 (343).

Välislingid
-----------

|  |  |
| --- | --- |
|  | Pildid, videod ja helifailid Commonsis: **Daugavpilsi Borissi ja Glebi katedraal** |

* Fotod katedraalist
* Katedraali koduleht
1939. aasta vallareformiga muudetud valdade piirid Läänemaal
**Riguldi vald** oli vald Läänemaal aastail 1939–1950. Vallamaja asus Elbiku külas.

1. aprillil 1939 oli vallas 1758 elanikku.

Väljavõte Vabariigi Presidendi otsusest nr. 88 – 7. oktoobrist 1938 (RT 1938, 87, 776)
--------------------------------------------------------------------------------------

16. Riguldi vald – maa-alaga, mis moodustub: a) senise Rikholdi valla maa-alast; b) senise Nõva valla Kiritse ja Valipe külade ning osa Vihterpalu metskonna Riguldi metsandiku maa-aladest; c) senise Sutlepa valla Metsküla piirkonnast.

Külanõukogude moodustamine ja valla likvideerimine
--------------------------------------------------

1945 septembris moodustati Riguldi vallas Tuksi külanõukogu keskusega Vana külas ja Vanaküla külanõukogu keskusega Vanaküla külas. 1950. aastal Riguldi vald likvideeriti ja selle alad arvati Haapsalu rajooni koosseisu.

Viited
------

1. ↑  Maa-ameti kaardirakendused
2. ↑  Eesti NSV Teataja, 1945, 32, 501
3. ↑  Ajalugu - Noarootsi Vallvalitsus. Vaadatud 22.05.2014.
4. ↑  Eesti NSV Teataja, 1950, 11, 114
**Messina** on linn Itaalias Sitsiilia maakonnas, *città metropolitana di Messina* halduskeskus. Messina asub Sitsiilia saare idaosas Punta del Faro neemel Messina väina ääres.

Ajalugu
-------

Linna asutasid Vana-Kreeka Suure kolonisatsiooni ajal 8. sajandil eKr kreeklased ja panid selle nimeks *Zankle*. Praeguse nime sai linn 5. sajandil eKr. 397 eKr rüüstasid linna kartaagolased. 288 eKr langes linn mamertiinide kätte, kes tapsid kõik mehed ja võtsid naised endale.

843 vallutasid Messina araablased ja 1061 normannid, normannide sissetungi käigus Lõuna-Itaaliasse.

Messina
5. veebruaril 1783 toimunud maavärinas purunesid paljud hooned. Umbes 90% linna hoonetest purunesid 28. detsembril 1908 toimunud tugevas maavärinas ja sellele järgnenud tsunamis. Hukkus umbes 60 000 inimest. 1943 toimunud liitlaste õhurünnakutes sai linn suuri purustusi.

Linnas asub 1548 asutatud Messina ülikool.

Messinas on metalli- ja keemiatööstuse ettevõtted.

Vaatamisväärsused
-----------------

* Messina toomkirik
* Palazzo Monte di Pietà
* Santissima Annunziata dei Catalani kirik

Viited
------

1. ↑  Popolazione Residente al 1° Gennaio 2018, vaadatud 16.03.2019.

Välislingid
-----------

 Messina – pildid, videod ja helifailid Wikimedia Commonsis
* Messina koduleht
**Bareikiai** (ka **Bareikėnai**) on endine linn Leedus, mida arvatakse olevat asunud tänapäeva Erkšva küla aladel.

Rahvajuttude kohaselt olevat linna keskmeks olnud Erkšva küla hiiemägi kui vana paganausu keskus. See olevat olnud Apuolė linnamäe kõrval teine paik, kus teeniti Juozas Šliavase andmeil hiljem paganlikul viisil "tõelist jumalat". Paganliku pühakoja asemele ehitati hiljem kristlik kirik. Bareikiail oli ka eemal asuv eeslinn, millest kujunes hiljem Ylakiai alev.

Kirjalikes allikates on Bareikiaist teateid XVI sajandist ja suuremast osast XVII sajandist. XVII sajandi lõpuaastatel põletas Rootsi sõjavägi linna maha. XVI sajandil oli Bareikiai suurem kui Skuodas või Salantai. Linnas oli turuplats ja kuus tänavat.

Kohalike legendide kohaselt pääsenud Bareikiai kiriku vaimulik linna hävingust ja asunud elama Ylakiaisse, kuhu asutas siis uue kiriku. Tema terava silmanägemise järgi (toonases murdes oli terav silm *yla akis*) sai siis Ylakiai ka oma nime.

Viited
------

1. ↑  *Bareikiai (Skuodas).* Mažoji lietuviškoji tarybinė enciklopedija, T. 1 (A–J). Vilnius, Vyriausioji enciklopedijų redakcija, 1966, 183 lk.
2. ↑  Bronius Kviklys, „Mūsų Lietuva", Kd. 4, Lk. 393. Bostonas, Lietuvių enciklopedijos leidykla, 1968 a.
3. ↑  Vaitkevičius V. *Senosios Lietuvos šventvietės. Žemaitija,* Vilnius 1998, 118–119 lk.
**Kašira** on linn Venemaal Moskva oblastis, Kašira rajooni keskus. Asub Oka jõe ääres, Moskvast 115 km lõunas.

Kaširat on kirjalikult esmamainitud 1356. aastal. 1777 sai linnaõigused. 2015. aastal liideti Kaširaga Ožerelje linn.

Kaširas asub Djakovo kultuuri asulakoht.

Viited
------

1. ↑  "Rahvaloenduse andmed". Originaali arhiivikoopia seisuga 30. august 2011. Vaadatud 20. augustil 2011.

Välislingid
-----------

* Kašira mitteametlik koduleht

Moskva oblasti vapp
Moskva oblasti linnad

Aprelevka  | Balašihha  | Beloozjorski  | Bronnitsõ  | Dedovsk  | Dmitrov  | Dolgoprudnõi  | Domodedovo  | Drezna  | Dzeržinski  | Dubna  | Elektrogorsk  | Elektrostal  | Elektrougli  | Frjazino  | Golitsõno  | Himki  | Hotkovo  | Istra  | Ivantejevka  | Jahroma  | Jegorjevsk  | Kašira  | Klin  | Kolomna  | Koroljov  | Kotelniki  | Krasnoarmeisk  | Krasnogorsk  | Krasnozavodsk  | Krasnoznamensk  | Kubinka  | Kurovskoje  | Likino-Duljovo  | Ljubertsõ  | Lobnja  | Lossino-Petrovski  | Luhhovitsõ  | Lõtkarino  | Možaisk  | Mõtištši  | Naro-Fominsk  | Noginsk  | Odintsovo  | Orehhovo-Zujevo  | Ozjorõ  | Pavlovski Possad  | Peresvet  | Podolsk  | Protvino  | Puškino  | Puštšino  | Ramenskoje  | Reutov  | Rošal  | Ruza  | Sergijev Possad  | Serpuhhov  | Solnetšnogorsk  | Staraja Kupavna  | Stupino  | Šatura  | Štšolkovo  | Zaraisk  | Zvenigorod  | Žukovski  | Taldom  | Tšehhov  | Tšernogolovka  | Vereja  | Vidnoje  | Volokolamsk  | Voskressensk  | Võssokovsk
Kašuubide lipp
Rahvarõivais kašuubi neiu
Kašuubide maa  
- Pomorze pealinn  
- linn elanike arvuga üle 200 000  
- maakonnalinnad  
- muud linnad  
- külad-vallakeskused  
Bôłt – Läänemeri

**Kašuubid** (endanimetus *kaszëbi*) on lääneslaavi rahvas (poolakate subetnos) Põhja-Poolas Pomorze vojevoodkonnas. Kašuubid räägivad kašuubi keelt.

Lääneslaavlastest kašuubide ehk kassuubide esivanemad olid pomoraanid, kes elasid I aastatuhande lõpus ja II aastatuhande alguses Pomorzes – piirkonnas Läänemere lõunarannikul Recknitzi jõe ja Visla alamjooksu vahel. Pomoraanid, kes on nime saanud merelähedase asuala järgi, jagunesid hiljem mitmeks hõimuks, kellest tuntumad peale kassuubide on veel 20. sajandi keskel lõplikult hääbunud slovintsid. Kassuubide (pomoraanide) läänepoolsed naabrid olid balti hõimudesse kuulunud preislased, lõunast ja idast ümbritsesid neid teised Balti keelegruppi kuulunud hõimud. Lääne poole jäi lääneslaavlaste hõimuliit polaabid, kellest hiljem arenesid kõrvuti mitme teise rahvaga välja ka sorbid.

Nimetus *kašuubid* on teada 13. sajandist. 14. sajandist 19. sajandi lõpuni oli rahvas tugeva saksa mõju all. 18. sajandist püüti neid süstemaatiliselt saksastada. 

19. sajandi lõpus kogus hoogu noorkašuubide liikumine: edenesid kašuubide rahvakultuur ja -kunst , keel, folkloor ja kirjandus. Ilmusid ajalehed-ajakirjad Gryf, Gryf Kaszubski ja Przyjaciel Ludu Kaszubskiego. 1906. aastal rajati Kašuubi etnograafiapark. Aastast 1957 ilmub ajakiri Kaszëbë, mille nimi tähendab kašuubi keeles Kašuubimaad.

Kašuubide asuala (vähemalt kolmandik elanikest) on näidatud kaardil. Lisaks on sellel Gdańsk, Sopot ja Gdynia, kus elab samuti palju kašuube. 20. sajandil on kašuube ümber asunud ka Ameerika Ühendriikidesse ning Saksamaale.

Kašuubia
--------

 *Pikemalt artiklis Kaszuby*, *Pomorze vojevoodkond*
Kašuubide esivanemad pomoraanid asusid Pomorzesse 6.–9. sajandil, tõrjudes välja ja assimileerides seal varem elanud balti hõime. 11. sajandi alguseni olid pomoraanid valdavalt iseseisev rahvas, kuigi kašuubide elualad olid alates 10. sajandist Poola kuningriigi ja polaabi slaavlaste tüliobjekt. 11. sajandi alguses liideti piirkond Poola kuningriigiga ning see jagunes hiljem kaheks osaks – Lääne-Pomorzeks, mis aja jooksul liideti Preisimaa valitsejate võimu alla, ja Ida-Pomorzeks, mis ühendati Poola riigiga ning alade piir kulges enam-vähem piki Leba jõge.

Kašuubia tuntuim linn on Gdańsk, suuremad linnad on Gdynia, Sopot, Bytow, Kartuzy ja Rumia.

Tuntud kašuube
--------------

* Donald Tusk – Poola ja Euroopa Liidu poliitik

Välislingid
-----------

|  |  |
| --- | --- |
|  | Pildid, videod ja helifailid Commonsis: **Kašuubid** |

* (poola, kašuubi ja inglise keeles)
* (kašuubi, poola ja saksa keeles)
* (saksa, poola ja inglise keeles)
* Andrus Mölder. "Kaszëbë" Horisont, 2/2002
|  |  |
| --- | --- |
|  |  *See artikkel räägib laulust; Kris Kristoffersoni albumi kohta vaata artiklit Me and Bobby McGee (album)* |

---

**"Me and Bobby McGee"** on Kris Kristoffersoni ja Fred Fosteri kirjutatud laul. Laulu originaalesitaja oli Roger Miller. 

Lisaks Kristoffersoni esitusele on tuntuim Janis Joplini versioon koos ansambliga Full Tilt Boogie Band. Ansambel hakkas albumit salvestama 1970. aasta septembris, kuid Joplin suri oktoobris enne albumi valmimist. Siiski oli selleks ajaks jõutud salvestada piisavalt materjali, et kolm kuud hiljem jaanuaris 1971 anti välja Joplini teine stuudioalbum "Pearl". Selle albumi esimese singlina anti välja just "Me and Bobby McGee" ja sellest singlist sai USA-s edetabeli Billboard Hot 100 läbi aegade teine singel, mis pärast laulja surma 1971. aastal jõudis selles edetabelis esikohale (esimene oli Otis Reddingi "(Sittin' On) The Dock of the Bay"). Laulu algses versioonis on Bobby naine, Joplini versioonis ja ka hilisemates naislauljate esitatud versioonides aga mees.

1971. aastal avaldati laul ka Jerry Lee Lewise esituses kahe poolega singlil koos lauluga "Would You Take Another Chance". Singel ise jõudis Billboardi kantrimuusika edetabelis esikohale, popmuusika edetabelis jäi "Me and Bobby McGee" laeks 40. koht. 

Laulu on salvestanud ja/või esitanud veel väga paljud artistid, näiteks: Gordon Lightfoot, Kenny Rogers & The First Edition, Bill Haley & His Comets, Jerry Lee Lewis, The Grateful Dead, Waylon Jennings, Willie Nelson, Johnny Cash, The Platters, Chet Atkins, Olivia Newton-John, Gianna Nannini ("Io e Bobby McGee"), Joan Baez, Melissa Etheridge, LeAnn Rimes, Jennifer Love Hewitt, Pink, Dolly Parton ja Tori Amos. Kontsertidel koos Kristoffersoniga on seda esitanud näiteks Rita Coolidge ja Sheryl Crow.

Janis Joplini esitatud versioon jõudis 2004. aastal koostatud Rolling Stone'i kõigi aegade 500 parema laulu edetabelis 148. kohale.
**Gustav Ilves** (14. märts 1923 Tartu – 4. juuli 2013 Falköping) oli Eesti Skautmastrite Kogu Rootsi Koondise esimees ning osales skautluse taastamisel Eestis.

Gustav Ilves lõpetas 1943. aastal kaubanduskooli ning läks vabatahtlikuna Soome armee eesti üksusse. Soomes lõpetas ta ohvitseride kooli lipnikuna ja pöördus tagasi Eestisse, et sügisel 1944 JR200 koosseisus osaleda Punaarmee sissetungi tõkestamisel.

Pärast rinde kokkuvarisemist põgenes Gustav Ilves Rootsi ning asus elama Boråsi, kus ta 1947. aastal hakkas tegema skauditööd, mis jäigi ta suureks huvialaks. Ta jätkas dekoraatoritöö kõrvalt skautlusega tegelemist ka pärast Falköpingisse asumist 1950ndate algul. Oli Metsakodu loojate hulgas.

Gustav Ilves oli aastail 1951–1957 Eesti Skauttöö Keskuse Rootsis juhataja ja 1972–1988 Eesti Skautmasterite Kogu Rootsi Koondise esimees. Abistas skautluse taastamisel Eesti ning koos abikaasa Ella Ilvesega kogus eesti skautluse arhiivi, mis on nüüdseks Tartusse toimetatud.

Gustav Ilves oli Eesti Skautide Ühingu ja Metsakodu auliige.

Isiklik elu
-----------

Gustav Ilves abiellus 1948. aastal vanemgaid Ella Lepikuga ning neil on poeg Ott.

Tunnustus
---------

* Põhjatäht I järgu teenetemärk
* Metsakodu tänumärk (1954)
* Suomen Partiopoikajärjestö raudne teenetemärk (1960)
* Eesti Rahvusfondi kuldmärk (1971)
* Metsakodu teenetemärk kuldkirves (1973)
* Svenska Scoutrådet kuldteenetemärk (1980)
* Rootsi Eestlaste Esinduse kultuuriauhind (1988)
* Eesti Komitee Rootsis auhind (1996)
* Valgetähe medal (2003)

Viited
------

1. ↑  Gustav Ilves, in memoriam. Eesti Päevaleht (Rootsi), 28. august 2013
2. ↑  Gustav Ilves, in memoriam. Eesti Päevaleht (Rootsi), 28. august 2013
Barclay Goodrow (2015)
**Barclay Goodrow** (sündinud 26. veebruaril 1993 Torontos) on Kanada jäähokimängija, kes mängib NHL-i klubis New York Rangers ründajana paremäärel.

Aastatel 2009–2014 mängis ta Ontario Hockey League'i klubis Brampton Battalioni (viimasel hooajal North Bay Battalionis).

2014. aasta märtsis sõlmis ta lepingu NHL-i klubiga San Jose Sharks. 9. detsembril 2014 lõi ta mängus Edmonton Oilersi vastu oma esimese värava NHL-is. Hooaegadel 2015–16 ja 2016–17 mängis Goodrow põhiliselt Sharksi noorteklubis San Jose Barracuda American Hockey League'is. 2016. aastal osales ta AHL-i tähtede mängul.

2020. aasta veebruaris liitus ta Tampa Bay Lightningiga. Aastatel 2020 ja 2021 võitis ta klubiga Stanley karikavõistlused.

2021. aasta juulis müüdi tema mängijaõigused New York Rangersile, misjärel sõlmis ta klubiga kuueaastase lepingu.

Viited
------

1. ↑  "Rangers agree to terms with Barclay Goodrow". nhl.com. 22.7.2021. Vaadatud 23.10.2021

Välislingid
-----------

* Barclay Goodrow NHL.com lehel
* Barclay Goodrow hockeydb.com lehel

| * v
* r
New York Rangers |
| --- |
| 
**Väravavahid**: Jaroslav Halák **·** Igor Šestjorkin |
| 
**Kaitsjad**: Adam Fox **·** Libor Hájek **·** Ben Harpur **·** Ryan Lindgren **·** Niko Mikkola **·** K'Andre Miller **·** Braden Schneider **·** Jacob Trouba |
| 
**Ründajad**: Jonny Brodzinski **·** Filip Chytil **·** Barclay Goodrow **·** Kaapo Kakko **·** Patrick Kane **·** Chris Kreider **·** Alexis Lafrenière **·** Jake Leschyshyn **·** Tyler Motte **·** Artemi Panarin **·** Vladimir Tarassenko **·** Vincent Trocheck **·** Jimmy Vesey **·** Mika Zibanejad |
**Viljaneitsid** on vilja haldjad, kes kaitsevad vilja. Vanemad allikad nimetavad neid ainult kahjutegevateks olevusteks, kes ilmuvad välja lõikuse ajal välja ja rikuvad vilja. Nende viibimist viljas märgates hüütakse neile kolm korda: Kulla neitsid, ärge tehke paha! (Osilana 1, lk 19).

Ohverdamine
-----------

Rahvaluule korjandused näitavad aga, et viljaneitside tegevust tuleb laiendada. Nad ilmuvad välja kevadel, orase tärkamise ajal. Seemendamise eel palub põllumees neilt ette viljale sigidust, neile omal ajal ohvrit tõotades. Viljaneitside meel tuleb lahkeks muuta ja neid keelama kurja tegemast. Üheks ohverdamise võimaluseks on võtta pang vett, kuhu pannakse sisse mitut tõugu viljateri. Nendega minnakse nurmele, riputatakse vihaga vett igale poole põllule.

Veel teada
----------

Viljaneitside kõrval tuntakse ka viljahunti ehk vilja tõu järele, kus see hunt asub, rukki-, herne-, oahunti. Viljahundiga hirmutatakse lapsi, kui nad tahavad vilja sisse joosta. Viljahaldjas võtab endale neitsi kuju kõrval kahju teha püüdes hundi kuju.

Kirjandus
---------

* Matthias Johann Eisen, "Eesti mütoloogia". Tallinn: Mats, 1995, 76

|  |  |
| --- | --- |
|  | Vikitekstides on artikliga seotud alliktekste: **Eesti mütoloogia/Viljaneitsid** |
**Barentsburg** on asula Svalbardil Lääne-Teravmägede saarel, umbes 55 km kaugusel Longyearbyenist.

Asulas on umbes 500 elanikku, valdavalt venelased ja ukrainlased. Peamine tegevusala on söekaevandamine. Arendatakse ka turismi. Asulat varustatakse toidu ja esmatarbekaupadega Venemaalt.

Asula rajati 1920ndatel hollandlaste kaevandusasulana. Asula sai nime Willem Barentsi järgi, kes 1596. aastal Teravmäed avastas. 1932. aastal müüdi see Nõukogude Liidule. Söekaevandamisega hakkas tegelema Arktikugol. Pärast Nõukogude Liidu lagunemist vähenes rahastamine ja ka asula elanike arv on tunduvalt vähenenud. 1990ndatel elas seal 1100–1450 inimest, 2010. aastatel alla 500.

Barentsburgis asub Venemaa konsulaat, mis on maailma põhjapoolseim diplomaatiline esindus.

* 
* Barentsburg: kaevandused ja jääkarud 78° põhjalaiuselBarentsburg: kaevandused ja jääkarud 78° põhjalaiusel
* Monument kivisöeleMonument kivisöele
* Barentsburg, vaade kailtBarentsburg, vaade kailt
* Lenini ausammasLenini ausammas
* Peatänav ulitsa Ivana StarostinaPeatänav ulitsa Ivana Starostina
**Kaņieris** (ka **Kaņers**) on järv Lätis Tukumsi piirkonna Lapmežciemsi vallas, väike osake sellest jääb ka Smārde valda.

Kaņieris asub merepinnast 2,2 meetri kõrgusel. Tegemist on jäänukjärvega. Järves on neliteist saart kogupindalaga 15,9 ha, mis on tähtsad lindude pesitsuspaigad. Neile lisaks on järvele veelindude tarbeks rajatud veel viis saart. Järv jääb täielikult Ķemeri rahvusparki, järve idaosa on loodusreservaat.

Huvilistel on võimalik paadiga Andrejsala saarele sõita, ka asub Riekstsi saarel linnuvaatlustorn. Teine linnuvaatlustorn asub järve edelakaldal Kaņierise linnamäel, kuhu viib ka õpperada.

Järv kuulus varem Lielupe jõgikonda. Sellest sai alguse laevatatav Vecslocene jõgi, mis suubub Sloka kohal Lielupesse. Ka oli selle veetase praeegusest 10 cm kõrgem. Aastal 1905 kaevati järvest mereni Starpiņupīte jõgi, mis on praegu järve ainus väljavool. See tõi kaasa järve veetaseme languse, nii et see asus merepinnast kõigest 1,3 meetrit kõrgemal. Ka hakkasid järve ümbruse luhad soostuma. Aastal 1965 rajati järve veetaseme reguleerimiseks kaks lüüsi, mis tõstsid Kaņierise veepinna tänapäevasele tasemele. Aastal 2006 muudeti lüüside regulatsioon automaatseks.

Järve põhja moodustab saviga kaetud dolomiit. Kaņierise valgla on 330 km².

Viited
------

1. ↑  Vietvārdu datubāze
2. ↑  Dabas aizsardzības pārvalde

|  |  |
| --- | --- |
|  | Pildid, videod ja helifailid Commonsis: **Kaņieris** |
**Kolmikilm** (paali keeles *tiloka* või *-bhūmi*, sanskriti keeles *tridhātu, triloka* või *trailokya*, त्रैलोक्य; tiibeti keeles *khams gsum*; hiina keeles 三界 *sanjie*; jaapani keeles *sangai*) on budistlikus kosmoloogias kolm sansaara valda või olu: ilma vormideta ja vormidega olud ning ihade olu.

* Vormitus vallas (paali keeles *arūpa-bhūmi* või *-dhātu*, sanskriti keeles *ārūpya-dhātu*) pole olenditel vormi ega ihasid.

* Vormide vallas (paali keeles *rūpa-bhūmi* või *-dhātu*, sanskriti keeles *rūpa-dhātu*) on olenditel on küll väline vorm, kuid puuduvad ihad.

* Ihade vallas (paali: *kāma-bhūmi* või *-dhātu*, sanskriti keeles *kāma-dhātu*) valitsevad soovid, kired ja ihad.

Vormitutes ja vormidega oludes puuduvad vajadused, ihad, tahtmised ja soovid. Ihade olus valitsevad ihad, tahtmised ja soovid ning selle madalamad olekud on kuus olemasolu valdkonda. 

Kõikidesse valdadesse ehk oludesse võib jõuda nii ümbersündide kui ka vaimse arengu teel. Mitmes käsitluses ongi see üks ja seesama ning see võib toimuda ka igapäevaelus, meeleseisundite ja meeleolude muutudes.

Vaata ka
--------

* Budistlik kosmoloogia
* Dhyāna

Viited
------

1. ↑  Ida mõtteloo leksikon: kolmikilm
2. ↑  Buddhadasa Bhikkhu. "Heart-wood from the Bo Tree". Susan Usom Foundation, 1985.
3. ↑  "Paticcasamuppada: Practical Dependent Origination". The Dhamma Study & Practice Group, 2002
lõvi
**Lõvi** on heraldikas tagajalgadele või vasakpoolsele tagajalale tõusnud lõvi, kes vaatab enda ette. Eesti keeles kasutatakse selle tähistamiseks ka terminit "ründav lõvi". Prantsuse ja inglise keeles on lõvi *lion* või *lion rampant*.

Ajalooliselt peetakse lõvi vanimaks vapiloomaks ja vapikujundiks üldse. On teooria, et heraldika ja vappide kasutamine saigi alguse lõvidega dekoreeritud lääniisanda kilbist. Prantsusmaal Le Mans'i linnas säilitatakse 12. sajandist pärit Anjou krahvi Geoffrey Plantageneti emailhauaplaati, millel kujutatud kilpi ehivad lakata lõvid. Sellise nn gooti vapilõvi kujutamist olevat inspireerinud looduses elavad emalõvid.

Kristlikus sümboolikas seostati emalõvi Võitleva Kiriku ja kristliku õpetuse kaksikloomusega, Jeesuse ja neitsi Maarja austamisega. Lõvist kujunes juba 13. sajandil enamkasutatud vapisümbol, seda kujutati peaaegu veerandil kõikidest vappidest. Lõvide eristamiseks hakati neid esitama eri poosides. Nii on heraldikas tuntud seisev lõvi, tagasivaatav lõvi, magav lõvi, istuv lõvi jms. Sammuvat lõvi arvati sarnaseks barsi, leopardi või pantriga ja siit kujunes välja mõiste "leopardne lõvi". Viimast eristab leopardist pea asend. Lõvi sümboliseerib vaprust, julmust, majesteetlikkust. Lõvi on Jeesuse ja evangelist Markuse atribuutolend.

Vaata ka
--------

* Heraldika mõisteid
Barclaysi peakorter Londonis
**Barclays plc** on Briti rahvusvaheline investeerimispank ja finantsteenuste ettevõte, mille peakorter asub Londonis. Lisaks investeerimispangandusele on Barclays jagatud neljaks põhitegevuseks: isiklik pangandus, ettevõtete pangandus, varahaldus ja investeeringute haldamine.

Barclaysil on esmane noteerimine Londoni börsil ja see on FTSE 100 indeksi osa. Pangal on ka teisejärguline nimekiri New Yorgi börsil. Katari riigi investeerimisvahend Qatar Holdings on ettevõtte suurim aktsionär.

Suurbritannia
Londoni börsi indeksi FTSE 100 ettevõtted

3i
– Admiral Group
– Anglo American
– Antofagasta
– Ashtead Group
– Associated British Foods
– AstraZeneca
– Auto Trader Group
– Aviva
– BAE Systems
– BHP
– BP
– Barclays
– Barratt Developments
– Berkeley Group Holdings
– British American Tobacco
– British Land
– BT Group
– Bunzl
– Burberry
– Carnival
– Centrica
– Coca-Cola HBC
– Compass Group
– CRH
– Croda International
– DCC
– Diageo
– Direct Line Group
– easyJet
– Evraz
– Experian
– Ferguson
– Fresnillo
– GlaxoSmithKline
– Glencore
– Halma
– Hargreaves Lansdown
– Hikma Pharmaceuticals
– Hiscox
– HSBC
– Imperial Brands
– Informa
– InterContinental Hotels Group
– International Airlines Group
– Intertek
– ITV
– Johnson Matthey
– Just Eat
– Kingfisher
– Land Securities
– Legal & General
– Lloyds Banking Group
– London Stock Exchange Group
– Marks & Spencer
– Melrose Industries
– Micro Focus International
– Mondi
– Morrisons
– National Grid
– Next
– NMC Health
– Ocado
– Paddy Power Betfair
– Pearson
– Persimmon
– Phoenix Group
– Prudential
– Royal Bank of Scotland
– Reckitt Benckiser
– RELX
– Rentokil Initial
– Rightmove
– Rio Tinto Group
– Rolls-Royce
– Royal Dutch Shell
– RSA Insurance Group
– Sage Group
– J Sainsbury
– Schroders
– Scottish Mortgage Investment Trust
– Segro
– Severn Trent
– Smith, D.S.
– Smith & Nephew
– Smiths Group
– Smurfit Kappa
– Spirax-Sarco Engineering
– SSE
– Standard Chartered
– Standard Life Aberdeen
– St. James's Place
– Taylor Wimpey
– Tesco
– TUI
– Unilever
– United Utilities
– Vodafone
– Whitbread
– WPP

(19. aprill 2019)
**Kolmekeelne vioola** või ka **Transilvaania vioola** on poogenkeelpill, vioola eriversioon.

See pill on levinud ungari, rumeenia ja mustlaste rahvamuusikas, põhiliselt Transilvaania piirkonnas. Seda kasutatakse peamiselt rütmilise harmoonia mängimiseks kolmeheliliste akordidena. Süvamuusika mängimiseks seda ei kasutata.

Ehitus ja häälestus
-------------------

Pilli ehitus on lähedane klassikalisele vioolale, peamised erinevused seisnevad keelte arvus ja roobi kujus. Roobi serv on sirge, nii et keeled on ühel tasapinnal ja kõlavad peaaegu alati koos. Tihti on kolmekeelne vioola ise ümber tehtud tavalisest vioolast. Traditsiooniliselt kasutati loomasoolest keeli, kuid tänapäeval enam mitte, kuna loomasooled on väga tundlikud temperatuuri kõikumisele ja niiskusele. Keelte häälestus on g - d' - a. Klassikalise vioola c-keel puudub.

Mängimine
---------

Kuna kolmekeelsel vioolal mängitakse akorde, erineb selle hoidmine mängimise ajal klassikalise vioola hoidmisest. Pilli hoitakse kehaga risti nii, et keeled on maapinnaga paralleelselt ja poogen liigub keelte vastas üles-alla. Selline hoid on kõige mugavam, kuid erinevad mängijad võivad pilli hoida veidi erinevalt. Mängimisel liigub poogen kõigil kolmel keelel korraga ja võrdse tugevusega, välja arvatud harvadel juhtudel, kui üks akordi heli on tahtlikult välja jäetud.

Tavaliselt mängivad ansamblis koos kolmekeelse vioolaga viiul ja kontrabass, harvem cimbalom, klarnet või muu pill. Mõnes ansamblis mängib korraga kaks kolmekeelset vioolat, et kõlajõudu suurendada.

Viited
------

*Selles artiklis on kasutatud ungarikeelset artiklit hu:Háromhúros brácsa seisuga 18. august 2011.*
**Hermann Spindler** (15. detsember/27. detsember 1860 Lihula – 18. aprill/30. aprill 1893 Ridala) oli Eesti vaimulik.

Ta õppis aastatel 1875–1879 Tallinna toomkoolis ja 1879–1886 Tartu Ülikooli usuteaduskonnas. Ordineeriti 1. veebruaril / 13. veebruaril 1887 õpetajaks.

Ta oli aastatel 1886–1887 Vändra ja Käru koguduse adjunktõpetaja, 1887–1888 Mihkli Miikaeli koguduse adjunktõpetaja ja 1888–1893 Ridala Püha Maarja Magdaleena koguduse õpetaja.

Isiklikku
---------

Tema isa Bernhard Justus Thomas Spindler oli Lihula ja Kirbla Püha Nikolause koguduse õpetaja, vanaisa Georg Wilhelm Spindler oli Haljala Püha Mauritiuse koguduse õpetaja, onu Nikolaus Friedrich Hermann Spindler oli Harju-Madise ja Harju-Risti koguduse õpetaja, vend Friedrich Spindler oli Haapsalu Püha Johannese koguduse õpetaja, hiljem fotograaf ja ajalehe Revaler Zeitung toimetaja.

Viited
------

1. ↑  Die evangelischen Prediger Livlands bis 1918. Böhlau Verlag Köln, Wien 1977
2. ↑  Die Pastoren des Konsistorialbezirk Estland 1885-1919. Böhlau Verlag Köln Wien
**Simpel Session 2007: Winter Bash** oli ekstreemspordifestival Saku Suurhallis, kus võisteldi kahes distsipliinis: rula
ning bmx'i platsisõit. Kohal olid tipptegijad üle kogu maailma, eestlastest võtsid osa Hendrik Gross, Rainer Karmann,
Ahto Eller, Aleksandr Tubin, Sergo Semitsev, Eron Nõlvand, Romario Siimer, Jaan Suits ning Kaur Rank
rula tänavasõidust; ning Raigo Suija, Anton Ardel, Alan Silmann, Viktor Ignatenko, Kert Petersel, Ingvar Neumann ning Reimo Kiisk BMX tänavasõidust. Üritus oli järjeks igal aastal toimuvale Sessionile, mis 2006. aastal kandis nime Pop! Session: Winter Bash.

Tulemused
---------

### *Skate street*

**(10 parimat)**
1. Enis Fasilov 241p
2. Chris Astrom 234p
3. Lukas Danek 230p
4. Georges Agonkouin 220p
5. Paco Elles 216p
6.-7. Boaz Aquino 211p
6.-7. Chris Pfanner 211p
8. Tomas Vintr 210p
9. Peter Molec 205p
10. Stephan Gunther 197p
### *BMX street*

1. Ameerika Ühendriigid Josh Harrington USA 485
2. Ameerika Ühendriigid Chase Hawk USA 479
3. Ameerika Ühendriigid Dave Mirra USA 456
4. Suurbritannia Sebastian Keep GBR 446
5. Suurbritannia Alistair Whitton GBR 442
6. Suurbritannia Ben Hennon GBR 439
7. Suurbritannia Mark Webb GBR 436
8. Ameerika Ühendriigid Mike Spinner USA 422
9. Ameerika Ühendriigid Danny Hickerson USA 420
10. Itaalia Alessandro Barbero ITA 418
### *Red Bull BMX High Air*

1. Josh Harrington 4,10 m
2. Rayot Martma napilt teine
3. Dave Mirra 3,60 m
### *Snickers Skateboard Best Trick*

Madars Apse – switch 360 flip down the double set

Välislingid
-----------

* Session 07´ koduleht
* Session 07 Summer Splash koduleht
**Reaktsioonivõrrand** ehk **keemiline võrrand** on keemilise reaktsiooni üleskirjutus, mis näitab reaktsioonis osalevaid aineid (lähteaineid ja saadusi) ja nende osakeste arvu (või arvude suhet). Reaktsioonivõrrand on keemilises reaktsioonis toimuvate muutuste kvantitatiivne esitamine keemiliste sümbolite abil arvestades, et ainet reaktsiooni käigus ei lisata ega kõrvaldata. Näiteks vesinikkloriidi tekkereaktsioon

H2 + Cl2 = 2HCl
See võrrand näitab, et üks vesiniku molekul ja üks kloori molekul annavad kaks molekuli vesinikkloriidi, s.t. selle reaktsiooni stöhhiomeetria on 1:1:2. Seega tasakaalustatud reaktsioonivõrrandi koefitsiendid näitavad ära reaktsioonis osalevate ainete moolsuhte.

Suletud süsteemide korral, kui kehtib massi jäävuse seadus, saab reaktsioonivõrrandi põhjal teostada kvantitatiivseid arvutusi. Näiteks puhta süsiniku täieliku põlemise võrrandi C + O2 = CO2 alusel saame leida , et 1 kg süsinikust saadakse 3,66 kg süsinikdioksiidi {(12+32):12=3,66}

Pöörduvate reaktsioonide ja keemilise tasakaalu korral kasutatakse võrdusmärgi asemel kahesuunalisi nooli vastavalt {\displaystyle \rightleftarrows } ja {\displaystyle \rightleftharpoons }.

Orgaaniliste reaktsioonide korral, kui tekib määramata kõrvalprodukte, võrrandi pooli ei võrdsustata ja poolte vahel kasutatakse noolt.

Tihti, nagu siintoodud neopentüülalkoholi konversioonil ümberasetusega iodiidiks , näidatakse noole peal kasutatud reagente ja reaktsiooni läbiviimise tingimusi. Täpsemad reaktsioonivõrrandid kajastavad ka reaktsiooni mehhanismi: vaheastmeid ehk elementaarreaktsioone. Näiteks ketoonide esterdamine Baeyer-Villigeri oksüdatsioonil:

Retrosünteesi (see on sünteesi planeerimine "tagurpidi" lähtudes soovitud lõppühendi struktuurist) võrrandites kasutatakse laia noolt.

Vaata ka
--------

* Stöhhiomeetria